[{"text_idx": "#000001", "text": "Sut rydym yn cefnogi pobl ifanc"}, {"text_idx": "#000003", "text": "Gallwch chi ein cefnogi ni fel"}, {"text_idx": "#000004", "text": "Gofalu am blantGofal seibiant byrRheoli symptomauCymorth therapiGofal diwedd oes\nCefnogaeth i deuluoedd Cefnogaeth ymarferol ac eiriolaethSiarad a\u0302 rhywunCymorth profedigaethSut rydym yn cefnogi pobl ifanc\nGwybodaeth i weithwyr proffesiynolSiarad a\u0302 niGwneud atgyfeiriad\nGallwch chi helpu trwy Rhoddi HeddiwCymryd rhan mewn digwyddiadCodi arianGadael Rhodd Yn Eich Ewyllys\nSiopa gyda niGwirfoddoli i Dy\u0302 HafanChwarae y loteri\nGallwch chi ein cefnogi ni felFel unigolynPerson Ifanc Neu YsgolFel busnesGrw\u0302p Neu GymdeithasYmddiriedolaethau a sefydliadauRhoddwr Mawr"}, {"text_idx": "#000005", "text": "Gofal seibiant byrRheoli symptomauCymorth therapiGofal diwedd oes"}, {"text_idx": "#000011", "text": "Rydym yn darparu amrywiaeth o gefnogaeth emosiynol arbenigol i aelodau unigol a theuluoedd cyfan cyhyd ag y bydd ei angen."}, {"text_idx": "#000014", "text": "Os hoffech chi neu aelod o\u2019ch teulu fanteisio ar unrhyw un o\u2019r gwasanaethau cefnogaeth emosiynol yr ydym ni\u2019n ei darparu, peidiwch ag oedi, cysylltwch a\u0302\u2019n ti\u0302m cymorth i deuluoedd ar 02920 532200 neu ar "}, {"text_idx": "#000016", "text": "Cefnogaeth emosiynol i\u2019ch holl deulu"}, {"text_idx": "#000017", "text": "Cefnogaeth i blant a\u0302 salwch sy\u2019n byrhau bywyd"}, {"text_idx": "#000018", "text": "Rydym ni\u2019n deall y gall plentyn neu berson ifanc sydd a\u0302 salwch sy\u2019n byrhau bywyd gael trafferth ag emosiynau anodd a theimlo\u2019n unig. Yn Ty\u0302 Hafan, rydym ni\u2019n darparu amrywiaeth o gefnogaeth i helpu plant a phobl ifanc i weithio drwy eu teimladau."}, {"text_idx": "#000019", "text": "Gall ein ti\u0302m ymroddedig weithio gyda phlentyn neu berson ifanc i ddeall eu hanghenion emosiynol a\u2019u helpu i gael y gefnogaeth gywir."}, {"text_idx": "#000020", "text": "Rydym ni\u2019n cynnig sesiynau unigol cyfrinachol gyda\u2019n therapydd chwarae i helpu plentyn i fynegi sut mae\u2019n teimlo."}, {"text_idx": "#000021", "text": "Rydym ni\u2019n trefnu digwyddiadau a gweithgareddau i helpu\u2019r plant yr ydym ni\u2019n gofalu amdanynt gefnogi ei gilydd."}, {"text_idx": "#000022", "text": "Mae cyfle i bobl ifanc dros 13 oed gysylltu ar-lein a helpu\u2019i gilydd."}, {"text_idx": "#000023", "text": "Cefnogaeth i rieni a gofalwyr"}, {"text_idx": "#000024", "text": "Efallai y bydd rhiant neu ofalwr plentyn sydd a\u0302 salwch sy\u2019n byrhau bywyd yn ei chael hi\u2019n anodd rhannu sut maen nhw\u2019n teimlo. Ond gallai siarad a\u0302 rhywun y tu allan i\u2019ch teulu neu gyda pherson sy\u2019n mynd drwy amgylchiadau anodd fod yn help mawr."}, {"text_idx": "#000026", "text": "Grw\u0302p cefnogi rhieni a gofalwyr"}, {"text_idx": "#000027", "text": "Rydym ni\u2019n cynnal amrywiaeth o grwpiau cyfeillgar yn ein hosbis a lleoliadau cymunedol sy\u2019n helpu rhieni a gofalwyr i rannu eu profiadau a chefnogi ei gilydd."}, {"text_idx": "#000030", "text": "Cyfle i rieni a gofalwyr gysylltu ar-lein a chefnogi ei gilydd."}, {"text_idx": "#000031", "text": "Gall gofalu am blentyn sydd a\u0302 salwch sy\u2019n byrhau bywyd gael effaith enfawr ar les ac iechyd meddwl teulu. Rydym ni yma i wneud yn siw\u0302r bod teuluoedd yn cael yr holl gefnogaeth emosiynol sydd ei hangen arnyn nhw er mwyn iddyn nhw gael ansawdd bywyd da."}, {"text_idx": "#000032", "text": "Gall ein ti\u0302m ymroddedig weithio gyda\u2019ch teulu i\u2019ch helpu i gael y cymorth sydd ei angen arnoch chi fel uned gyfan ac yn unigol."}, {"text_idx": "#000033", "text": "Rydym ni\u2019n trefnu amrywiaeth o ddigwyddiadau a gweithgareddau drwy gydol y flwyddyn i helpu teuluoedd Ty\u0302 Hafan i gwrdd a chefnogi ei gilydd ac i deimlo\u2019n llai unig."}, {"text_idx": "#000034", "text": "Cefnogaeth i frodyr a chwiorydd"}, {"text_idx": "#000035", "text": "Rydym ni\u2019n gwybod y gallai brodyr a chwiorydd plentyn sydd a\u0302 chyflwr sy\u2019n byrhau bywyd golli cyfleoedd, bod a\u0302 chyfrifoldebau ychwanegol, a theimlo\u2019n unig. Rydym ni\u2019n darparu cefnogaeth arbenigol i frodyr a chwiorydd i\u2019w helpu nhw i deimlo\u2019n well yn emosiynol, a chael hwyl."}, {"text_idx": "#000037", "text": "Rydym ni\u2019n helpu brodyr a chwiorydd i dreulio amser o ansawdd gyda\u2019u mam a\u2019u tad, a all fod o fudd mawr i\u2019w hiechyd meddwl a\u2019u lles."}, {"text_idx": "#000038", "text": "Rydym ni\u2019n trefnu amrywiaeth o grwpiau cefnogi sy\u2019n addas i oedran ar gyfer brodyr a chwiorydd i\u2019w helpu nhw i gwrdd a\u0302 ffrindiau newydd, magu hyder a gwella eu lles emosiynol."}, {"text_idx": "#000044", "text": "Mae cwnsela wedi fy helpu i fynegi\u2019r ffordd rwy\u2019n teimlo i fy rhieni. Rydw i wedi dioddef llawer o orbryder ac ofnau am fod yn y ty\u0302 ar ben fy hun oherwydd nid wyf i\u2019n gallu symud cystal nawr."}, {"text_idx": "#000045", "text": "Rydym ni\u2019n cael y cyfle i fanteisio ar gefnogaeth deuluol, ac mae fy ngw\u0302r a fi yn cael cwnsela nawr, drwy\u2019r hosbis. Mae fy ngw\u0302r fel petai\u2019n mynd i\u2019w gragen llawer o\u2019r amser, ond mae ganddyn nhw\u2019r ffordd arbennig yma. Maen nhw jyst yn deall. Maen nhw\u2019n deall popeth."}, {"text_idx": "#000046", "text": "Mae cwrdd a\u0302 theuluoedd eraill o fudd. Mae\u2019n rhoi cyfleoedd i chi rannu a pheidio teimlo mor unig"}, {"text_idx": "#000047", "text": "Mae\u2019r gefnogaeth deuluol a\u2019r gefnogaeth i frodyr a chwiorydd yn help mawr. Mae\u2019n rhoi amser teuluol ac amser fel cwpl i ni. Cyfle i siarad a\u0302 rhywun sy\u2019n deall, sy\u2019n gallu esbonio pethau ac sy\u2019n deall yr ofn."}, {"text_idx": "#000048", "text": "Felly, mae hi mor bwysig i nid yn unig ein plant ond i ni fel rhieni, ein priodas, ac i frodyr a chwiorydd hefyd."}, {"text_idx": "#000049", "text": "O gael gafael ar offer, i ddod o hyd i ysgol, i hawlio cymorth ariannol, gallwn roi cefnogaeth ymarferol arbenigol i chi sy\u2019n gwneud pethau\u2019n symlach ac sy\u2019n gwella ansawdd bywyd eich teulu."}, {"text_idx": "#000050", "text": "We understand that grief is different for everyone. That\u2019s why we offer tailored bereavement support to individuals and whole families for however long it\u2019s needed."}]